จากการสอบสวนทราบว่า ระหว่างที่นายมะซาอิงยะปา นั่งพักผ่อนอยู่บนแคร่มีคนร้าย 2 คน แต่งกายพรางตัวด้วยชุดฮิญาบ สีดำของผู้หญิงอิสลาม ขี่รถจักรยานยนต์ฮอนด้า เวฟ ไม่ติดแผ่นป้ายทะเบียน มาจอดที่บริเวณหน้าบ้าน จากนั้นคนนั่งซ้อนท้ายได้ลงจากรถเดินตรงไปหานายมะซาอิงยะปา พร้อมกับใช้ปืนอาก้าที่ซุกในชุดฮิญาบยิงใส่นายมะซาอิงยะปาเสียชีวิตคาที่ แล้ววิ่งขึ้นรถขี่หลบหนีไปเอ็นจีโอเสนอ คปค.ตรวจสอบ 5 นายตำรวจนายบรรจงนะแส เลขาธิการคณะกรรมการประสานงานองค์กรพัฒนาเอกชนภาคใต้ กล่าวว่า ภายหลัง คปค.เข้ายึดอำนาจจากรัฐบาล ได้รวบรวมปัญหาที่เกิดขึ้นตลอด 5 ปี ของรัฐบาล พ.ต.ท.ทักษิณ ชินวัตรเฉพาะปัญหาความไม่สงบที่เกิดขึ้นในพื้นที่สามจังหวัดชายแดนภาคใต้ เพื่อเสนอ คปค.พิจารณาแก้ไขอย่างเร่งด่วน รวมถึงประเด็นการปรับโครงสร้างการปกครองในสามจังหวัดชายแดนภาคใต้ โดยให้ยกเลิกระบบผู้ว่าราชการจังหวัดพร้อมกับสร้างความเข้มแข็งให้องค์กรปกครองส่วนท้องถิ่น ส่วนในระดับชุมชนให้ใช้ระบบสภาชูรอ หรือสภาที่ปรึกษาในการแก้ปัญหา
คปค.เข้ายึดอํานาจจากรัฐบาลของใคร 
พ.ต.ท.ทักษิณ ชินวัตร